钦定古今图书集成/明伦汇编/氏族典/第082卷 > 吴默
## 钦定古今图书集成/明伦汇编/氏族典/第082卷 > 吴默

按《吴江县志》：“默字因之，壬午举于乡。壬辰会试第一，
授兵部主事，以艰归。己亥，补礼部，迁尚宝司丞，进少
卿。旧制，玺卿班在词林前，已渐失其故，默建议复之。
词臣或以为非，默贻书往复，卒不屈，因目为‘吴铁汉。
未几，谢病归，改通政司参议，历左通政，进太仆寺卿。
默立朝最浅，迁除皆不赴职，时论高之。崇祯中卒’。”